**יובל הכהן אשרוב** (נולד ב-1959) הוא מייסד שיטות לרפואה אלטרנטיבית, תזונה ופסיכולוגיה פסאודו-מדעיות, המבוססות בין השאר על פרשנותו לתורת הקבלה.

ביוגרפיה
--------

אשרוב נולד למשפחה חילונית-מסורתית בשכונת שפירא בדרום תל אביב ולמד בתיכון עירוני ד'. הוריו עלו ארצה מאיראן ואביו עבד כסבל. בשירותו בצה"ל היה קצין בגדוד 17 של חטיבת גולני, ובתפקידו האחרון כמפקד פלוגה נפצע בביירות במהלך מלחמת לבנון הראשונה.

לאחר הפציעה והשחרור שבא בעקבותיה, למד לתואר ראשון בפיזיותרפיה באוניברסיטת תל אביב. לטענתו, בתקופה זו "למד טוב טוב את כל המחלות הכרוניות". לאחר מכן למד דיקור סיני בבוסטון במשך שלוש שנים. הוא למד אצל יצחק בן-אורי, ביוכימאי שלמד בארצות הברית אצל הרברט שלטון אבי השיטה הקרויה על שמו, ואצל אלי שטראוס, שהביא לישראל את שיטת קינגסטון קליניק (הקרויה גם על שמו "שיטת שטראוס"). בסוף שנות התשעים לימד במכללת מדיסין

אשרוב חזר בתשובה לאחר שנתקל בספר הגלגולים של האר"י ונחשף לתורתם הקבלית של הרב יהודה לייב הלוי אשלג ובנו הרב ברוך שלום הלוי אשלג.

הוא נשוי לנעמי, השותפה למפעליו, ואב לשמונה. הוא מתגורר ביישוב אור הגנוז .

מכללת אילמה
-----------

בשנת 2003 הקים אשרוב מכללה ברוחו בשם "מכללת אילמה" ללימוד רפואה סינית. אשרוב עבד בארץ בתחום זה ולימד אותו במשך 15 שנים. לדבריו, ספר הזוהר מזכיר את כל רעיונותיה של הרפואה הסינית, אולם תורת הקבלה גם מבארת את פשר חוקי הטבע. לאחר מכן פיתח שיטה בשם "מי הרופא" במטרה לרפא את כל מכאובי הגוף. מטרת שיטתו היא ניקוי רעלים ומיגור כל המחלות באמצעות שינוי תזונתי. השיטה מתנערת ממוסכמות מדעיות בסיסיות. לדבריו, מה שהרפואה הקונבנציונלית מכנה "מחלה" – הוא ריפוי, ומה שהיא מכנה "תרופה" – הוא מחלה. שיטתו אינה מוכרת בידי שום גורם רשמי. את אופן קביעת עמדותיו הוא מנמק ב"הלב והשכל".

בהמשך פיתח אשרוב שיטה לטיפול נפשי בשם "עין הבדולח". לדבריו, גם שיטתו זו מבוססת כולה על תורת הקבלה, והאחריות על ביצוע הדרכותיו מוטלת על שומעי לקחו, והוא "רק אומר לאנשים את האמת". את פרשנותו לפסיכולוגיה על פי תורת הקבלה ורפואה אלטרנטיבית הוא מלמד בהרצאות.

"מכללת אילמה" בראשותו כוללת מספר מרכזים: ביישוב בו הוא מתגורר אור הגנוז, רמת גן וירושלים. הכשיר מטפלים הפועלים לפי תורתו. בסרטוני ההדרכה שלו צופים אלפי גולשים. לדבריו, הוא מייעץ פרטנית מדי חודש לכמה עשרות חולים.[דרוש מקור]

אשרוב הוא חבר מוביל ב"תנועת האומה", ארגון גג של עמותות תלמידי הרב מרדכי שיינברגר. באוגוסט 2018 השתתף ב"ועידת ישראל לרפואה".

עמדותיו והביקורת עליו
---------------------

עם התגברות פרסומו הציבורי, הצביעו רופאים ועמותות על העובדה שעמדותיו של אשרוב נעדרות בסיס מדעי. כך, לדוגמה, ציינה ד"ר מעין ברנע-זהר כי קביעותיו הפסקניות שלפיהן חיידקים אינם מחוללים מחלות, ריחות רעים שנפלטים מהגוף נוצרים מרעלים, כל שיעול מרפא את גוף האדם, ועוד, מלמדות על כריזמה המחפה על חוסר הבנה וידע רפואי דל.

אשרוב מטיף נגד חיסונים, אולם לפי כתבה של אושרת קוטלר ב"המגזין" ילדיו חוסנו מפני חצבת. בנוסף, הוא מתנגד לטיפול כימותרפי במחלת הסרטן ונטילת אנטיביוטיקה. שימוש באינהלציה לדבריו – מלבד במקרי חרום – הוא "דבר מזיק מאוד". מתנגד גם לנטילת ויטמינים. לטיפול בסוכרת נעורים הוא ממליץ על "מנוחה, צום והרפיה". קרני אלדד ציינה כי במהלך עריכת ריאיון עמו לעיתון מקור ראשון "עלו עוד ועוד סיפורים על מטופלים של הרב שהגיעו לסכנת חיים ולאשפוז של חודשים בעקבות תורתו התזונתית, והתנגדותו הגורפת לתרופות". חלק מהעדויות פורסם. יהודה יפרח, שבעקבות עצותיו של אשרוב הגיע לסכנת חיים, כינה את הדרכת אשרוב להימנע מטיפול רפואי "שרלטנות".

### מגפת הקורונה והחיסון לקורונה

במהלך התפרצות מגפת הקורונה בישראל, התבטא כי "הקורונה היא סוג של שפעת... 35,000 איש נדבקו בישראל, ואחוז אחד מהם נפטר". בניגוד לדבריו, ממחלת השפעת נפטרים בכל שנה בישראל כמה עשרות חולים[דרושה הבהרה]. עוד טען כי במהלך הקיץ קטן שיעור התמותה מן הקורונה "כי הנקבוביות פתוחות והרעלים יוצאים". גם דבריו אלה מנוגדים לנתוני התמותה מן המחלה, שהתגברה גם בשיא החום בישראל ובעולם. לדבריו, הטיפול בקורונה צריך לכלול רק שתיית מים וצום. באוקטובר 2020 חזר על עמדתו. לדבריו הקורונה אינה מגפה, והמתים "הם ברוטינה הרגילה שיש לנו כל שנה". גם דבריו אלה שגויים. הוא המליץ לשומעי לקחו לבחון בעצמם אם אנשים מתים באמצע הרחוב.

בשלהי דצמבר 2020 הזהיר את שומעי לקחו שלא לקבל את החיסון לקורונה, ובין השאר מתח ביקורת על היועץ הרפואי אלימלך פירר, שבעידודו הורו רבני הציבור החרדי על קבלת החיסון. טענותיו נגד החיסון – כגון שקבלתו עלולה להוביל לעקרות ולמחלות – נדחו בפירוט בידי מומחים ובכלי התקשורת.
חרף זאת סירב אשרוב לחזור בו.

בפברואר 2021 פעלו משרד הבריאות ומשרד המשפטים להסיר מן הרשת את סרטוני אשרוב הנוגעים לחיסון לקורונה. סמוך לאחר מכן הודיע אשרוב לתומכיו שיחדול מלדבר על נושאים אלה ברביםהוא עשה זאת בעקבות הוראת הרב מרדכי שיינברגר. ב-14 בפברואר פרסם משרד הבריאות הודעה שלפיה אשרוב "מטעה ומסכן באופן בלתי אחראי את שומעיו" ו"מתעלם מהידע המקצועי המתעדכן תדיר בכל העולם", ריבוי מקרי המוות, מאבק צוותי הרפואה בנגיף, סיכון אפשרי בנזק לטווח ארוך, דרגות סיכון שונות ועוד. את טענותיו של אשרוב, שלפיהן "הגוף יודע לרפא כל דבר בעצמו בלי התערבות חיצונית", "קורונה לא עושה מחלה, מה שהורג זה הרעילות", ועוד, כינה משרד הבריאות "אמירות מטעות ומסוכנות".

קישורים חיצוניים
----------------

* 

* אתר האינטרנט הרשמי של יובל אשרוב
* יובל הכהן אשרוב (1959-), דף שער בספרייה הלאומית
* בסוד הדברים, ברשת החברתית פייסבוק

* בסוד הדברים, סרטונים בערוץ היוטיוב
* קובי נחשוני, רפואה שלמה, באתר ynet, 7 במרץ 2010
* טלי חרותי-סובר, אלוהים ישמור: מדוע המגזר הדתי-חרדי נוהר למטפלים שונים ומשונים, באתר הארץ, 9 בדצמבר 2018
* קרני אלדד, ‏חומר נפש: הרב שהפך לגורו תזונה ופסיכולוגיה וסוחף אלפים, בעיתון מקור ראשון, 29 בספטמבר 2020
* הסרטון שכדאי לשלוח לחברים שמקשיבים לרב אשרוב: מהצד השני עם גיא זהר - 10.02.21, סרטון באתר יוטיוב

הערות שוליים
------------

1. ↑  באתר יוטיוב, תזמון 5:20 והלאה
2. ↑  שרון רופא-אופיר, חרדים, אבל אחרת, באתר ynet, 24 בספטמבר 2003
3. ↑  אשרוב לא מחזיק ברישוי לעסוק בתחום רפואי כלשהו. ראו: חיפוש "אשרוב" – מאגרי מידע במקצועות הרישוי, באתר מאגרי המידע של משרד הבריאות.
4. ↑  לדוגמה כאן
5. ↑  דוד משה, ריפוי עם קבלה וקבלות, באתר ערוץ 7, 13 בדצמבר 2010
6. ↑  נעמה גרין, "נתקלתי בספר הגלגולים של האר"י הקדוש": איך הרב יובל הכהן אשרוב עשה תשובה?, באתר הידברות, ‏05.12.18
7. ↑  שם טוב מעטוף, דאעש כמראה עצמית: אפשר להרוג את השונה, באתר כל הזמן, 23 באוגוסט 2015
8. ↑  יגאל מוריה, קבליסטים קומוניסטים, באתר Nrg מעריב, 22 באוקטובר 2007
9. ↑  הרב יובל אשרוב, 'קבלה ורפואה סינית', יהושפט נבו (מתמלל), בתוך: **חמדעת** ד, מכללת חמדת הדרום 2019, עמ' 191-194.
10. ↑  אתר למנויים בלבד טלי חרותי-סובר, אלוהים ישמור: מדוע המגזר הדתי-חרדי נוהר למטפלים שונים ומשונים, באתר הארץ, 9 בדצמבר 2018
11. ↑  רב הנסתר על הגלוי, באתר חדשות הגליל
12. ↑  קרני אלדד, ‏חומר נפש: הרב שהפך לגורו תזונה ופסיכולוגיה וסוחף אלפים, בעיתון מקור ראשון, 29 בספטמבר 2020
13. ↑  ראו פרסום בעיתון "כל העיר", גיליון 2083, 3 באוגוסט 2018, עמ' 45 (קישור).
14. ↑  ד"ר מעין ברנע-זהר, "רעלים" שלא צריך לנקות, באתר מכון דוידסון, 24 בדצמבר 2018.
15. ↑  מי שמאמין לא מפחד להידבק, באתר ‏מאקו‏, 14 במרץ 2019
16. 1 2  שמעון כהן, רב הנסתר והגלוי, באתר חדשות הגליל, ‏19 באפריל 2019
17. ↑  בתגובה לפוסט ברשת החברתית פייסבוק, 1 באוקטובר 2020.
18. ↑  קרני אלדד, לא רופא, לא אחראי, לא אמין: ההמלצות של הרב יובל אשרוב, באתר ישראל היום, 12 בפברואר 2021
19. ↑  "אחרי שטען שהחיסון מסוכן - טענות קשות כנגד הטיפול", בתוכנית הצינור, רשת 13, 7 בפברואר 2021 (החל מדקה 12)
20. ↑  יהודה יפרח, ‏להתייצב מול הרב אשרוב ולצעוק המלך עירום, בעיתון מקור ראשון, 11 בפברואר 2021
21. ↑  אראלה גנן, תמותה מנגיף הקורונה לעומת תמותה בשנה "רגילה", באתר מכון ירושלים למחקרי מדיניות, 29 מרץ 2020.
22. ↑  יערה וייס, מים וצום: ה"תרופה" לקורונה של הרב יובל אשרוב, באתר ערוץ 7, 6 באוגוסט 2020
23. ↑  Ariel Karlinsky, Dmitry Kobak, The World Mortality Dataset: Tracking excess mortality across countries during the COVID-19 pandemic, medrxiv
24. ↑   הרב יובל הכהן אשרוב - חיסון קורונה - הידעת?, סרטון באתר יוטיוב (אורך: 25:29)
25. ↑  ישראל שקולניק, הרב אשרוב במתקפה על פירר: "איך הוא יכול לומר שאין סיכון לחיסון?", באתר אקטואליק, ‏3 בינואר 2021
26. ↑  מדעת עושה סדר בגל שמועות "אוטואימוניות" על חיסון קורונה; הגברה תלוית נוגדנים (ADE) והיעדר הקשר לחיסון הקורונה, באתר עמותת מדעת; ADE וחיסוני הקורונה, הטענה המופרכת של מתנגדי החיסון לקורונה, באתר מכון דוידסון.
27. ↑   האם החיסון לנגיף הקורונה משפיע על פוריות? (הסבר בעברית), סרטון באתר יוטיוב (אורך: 20:45)
28. ↑   הסרטון שכדאי לשלוח לחברים שמקשיבים לרב אשרוב | מהצד השני עם גיא זהר - 10.02.21, סרטון באתר יוטיוב (אורך: 11:07); צוות המשרוקית של גלובס, ‏תופעות לוואי מבהילות בחיסון של פייזר? אל תפיצו את ההודעה הזו, באתר גלובס, 16 בדצמבר 2020
29. ↑  איתמר מור, בדקנו סרטון רשת אחד, באתר עולם קטן, גיליון 781, כ"ד בטבת תשפ"א, עמ' 4-5.
30. ↑  סערת הרב יובל אשרוב שהזהיר את חסידיו מלהתחסן, באתר מאקו, ‏8 בפברואר 2021
31. ↑  קורין אלבז-אלוש, הגורו של מתנגדי החיסונים: "הרב המומחה" שמפיץ פייק ניוז ומזלזל בקורונה, באתר ynet, 8 בפברואר 2021
32. ↑  ערוץ 7, להסיר את הסרטונים של הרב יובל אשרוב, באתר ערוץ 7, 9 בפברואר 2021
33. ↑  סרטון של יובל אשרוב, בדף הפייסבוק "הרב יובל הכהן אשרוב - בסוד הדברים", 10 בפברואר 2021.
34. ↑  אזהרה לציבור - פרסומי מר יובל כהן אשרוב, באתר משרד הבריאות, 14 בפברואר 2021.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007303455605171
* ISNI: 0000 0004 0210 492X
* VIAF: 297327545
* WorldCat: viaf-297327545

 |